ABM พุ่งพรวด 17% ลุ้นงบฯ Q2 พลิกกำไร หลังรับเงินเคลมประกันไฟไหม้คลังสินค้าในมาเลเซีย
ABM พุ่งพรวด 17% ลุ้นงบฯ Q2 พลิกกำไร หลังรับเงินเคลมประกันไฟไหม้คลังสินค้าในมาเลเซีย ล่าสุด ณ เวลา 10.07 น. อยู่ที่ 1.22 บาท บวก 0.18 บาท หรือ 17.31% สูงสุดที่ 1.26 บาท ต่ำสุดที่ 1.08 บาท ด้วยมูลค่าซื้อขาย 7.10 ล้านบาท
3 ก.ค. 2561

ผู้สื่อข่าวรายงานว่า ราคาหุ้น บริษัท เอเชีย ไบโอแมส จำกัด (มหาชน) หรือ ABM ล่าสุด ณ เวลา 10.07 น. อยู่ที่ 1.22 บาท บวก 0.18 บาท หรือ 17.31% สูงสุดที่ 1.26 บาท ต่ำสุดที่ 1.08 บาท ด้วยมูลค่าซื้อขาย 7.10 ล้านบาท

ทั้งนี้ ราคาหุ้น ABM ปรับตัวขึ้นต่อเนื่อง 2 วันติด นับตั้งแต่ราคาหุ้นอยู่ที่ระดับ 1.01 บาท เมื่อวันที่ 29 มิ.ย.2561 สำหรับปัจจัยที่ส่งผลให้ราคาหุ้นปรับตัวขึ้นในวันนี้ เป็นผลมาจากบริษัทได้รับเงินเคลมประกันจากเหตุการณ์ไฟไหม้คลังสินค้าในมาเลเซียครบทั้งหมดแล้ว
โดย ABM ระบุว่า ตามที่เกิดเหตุการณ์ไฟไหม้สินค้าประเภทกะลาปาล์มบางส่วนที่คลังสินค้า Bintulu ของบริษัทย่อยในประเทศมาเลเซียนั้น ขณะนี้บริษัทย่อยได้รับเงินค่าเคลมประกันตามความคุ้มครองที่ได้ทำประกันไว้แล้วทั้งหมด
ทั้งนี้ จากการสำรวจข้อมูล พบว่า ผลการดำเนินงานของ ABM ในไตรมาส 1/61 ขาดทุนอยู่ที่ 2.23 บาท เพิ่มขึ้น 543.52% จากปีก่อนขาดทุน 0.35 ล้านบาท ดังนั้น จึงคาดว่าหากบริษัททำการบันทึกกำไรพิเศษดังกล่าวอาจส่งผลให้ผลการดำเนินงานในไตรมาส 2/61 พลิกมีกำไร